उन्होंने कहा कि प्रचार सामग्री पर देवी देवताओं या धार्मिक फोटो नहीं छपवाये जा सकते। नगर पालिका परिषद के अध्यक्ष पद के उम्मीदवार 6 लाख रू0 तथा सदस्य पद के उम्मीदवार डेढ़ लाख रू0 तक अपना निर्वाचन व्यय कर सकते हैं। नगर पंचायत के अध्यक्ष पद के उम्मीदवार डेढ़ लाख तथा सदस्य पद के उम्मीदवारों को 30 हजार रू0 तक व्यय की ही अनुमति है। जिसका लेखाजोखा नियमित रूप से उपलब्ध कराना होगा। मतदान समाप्ति के 48 घण्टे पूर्व से चुनाव प्रचार बन्द हो जायेगा। मतदान दिवस पर घूंघट और पर्दानशीन महिलाओं की पहचान के लिये हर पोलिंग पार्टी में महिला कर्मी को भी रखा गया है।